turjo4nis/wikipedia-bn-dump-20250701 huggingface dataset:
ওয়াহিদুল গণি

ওয়াহিদুল গণি (জন্ম: ২২ সেপ্টেম্বর, ১৯৫৮) ঢাকায় জন্মগ্রহণকারী ও বাংলাদেশের প্রতিনিধিত্বকারী সাবেক আন্তর্জাতিক ক্রিকেটার। বর্তমানে তিনি কোচ হিসেবে তরুণদেরকে প্রশিক্ষণ দিচ্ছেন। বাংলাদেশ ক্রিকেট দলের অন্যতম সদস্য ছিলেন তিনি। ১৯৮৮ সালে তিনি কেবলমাত্র একটি ওডিআইয়ে অংশ নেয়ার সুযোগ পেয়েছিলেন। দলে তিনি মূলতঃ ডানহাতি লেগ স্পিন বোলিং করতেন। এছাড়াও, নিচেরসারিতে ডানহাতে ব্যাটিং করতেন তিনি।

খেলোয়াড়ী জীবন 
২৯ অক্টোবর, ১৯৮৮ তারিখে চট্টগ্রামের এমএ আজিজ স্টেডিয়ামে অনুষ্ঠিত এশিয়া কাপ প্রতিযোগিতার ৪র্থ খেলায় পাকিস্তানের বিপক্ষে ফারুক আহমেদ ও আকরাম খানের সাথে তারও একযোগে একদিনের আন্তর্জাতিকে অভিষেক ঘটে। সমগ্র খেলোয়াড়ী জীবনের একমাত্র ওডিআইয়ে তিনি ব্যাট হাতে মাঠে নামতে পারেননি। তবে, ছয় ওভার বোলিং করেও ৩২ রান দিয়ে কোন উইকেটের সন্ধান পাননি তিনি। খেলায় তার দল ১৭৩ রানে পরাজিত হয়েছিল।

অবসর 
খেলোয়াড়ী জীবন থেকে অবসর নেয়ার পর ক্রিকেটের সাথে যুক্ত থাকেন ও তরুণ প্রতিভাবান ক্রিকেটারদেরকে প্রশিক্ষণ কার্যে অগ্রসর হন। ‘অঙ্কুর’ নামীয় প্রশিক্ষণ প্রতিষ্ঠান স্থাপন করেন ও আবাহনী ক্লাবের ইনডোর সুবিধা গ্রহণ করে সপ্তাহে তিনদিন প্রশিক্ষণ দেন। ১১ বছর বয়সেই মোহাম্মদ আশরাফুলকে চিহ্নিত করেন, যিনি টেস্ট ক্রিকেটের ইতিহাসের সর্বকনিষ্ঠ সেঞ্চুরিকারী হন। এছাড়াও, তার হাতে গড়া মোহাম্মদ শরীফ বাংলাদেশ দলে খেললেও নিজেকে স্থায়ীভাবে পাকাপোক্ত করতে ব্যর্থ হন।

তথ্যসূত্র

আরও দেখুন 
 শাহরিয়ার নাফীস
 ফারুক আহমেদ
 বাংলাদেশী ওডিআই ক্রিকেটারদের তালিকা

বহিঃসংযোগ 
 
 

১৯৫৮-এ জন্ম
জীবিত ব্যক্তি
২০শ শতাব্দীর বাংলাদেশী ক্রিকেটার
ঢাকা থেকে আগত ক্রিকেটার
বাংলাদেশী ক্রিকেটার
বাংলাদেশের একদিনের আন্তর্জাতিক ক্রিকেটার
বাংলাদেশী ক্রিকেট কোচ
ইউরোপীয় ক্রিকেট কাউন্সিল

ইউরোপীয় ক্রিকেট কাউন্সিল () হলো ইউরোপের টেস্ট-খেলোয়াড় ক্রিকেট দেশ, ইংল্যান্ড ও ওয়েলস এবং আয়ারল্যান্ড ছাড়া অন্য ইউরোপীয় দেশগুলিতে ক্রিকেটকে তদারকি করার জন্য একটি আন্তর্জাতিক সংস্থা।

ইউরোপে ক্রিকেটের নজরদারি ও মানোয়ন্নের উদ্দেশ্যে ১৯৯৭ সালে ইসিসি গঠিত হয়।এটি আইসিসির নিয়ন্ত্রণে কাজ করে।

কার্যক্রম 
ইসিসি হলো বিশ্বব্যাপী ক্রিকেট পরিচালনা পর্ষদ আন্তর্জাতিক ক্রিকেট কাউন্সিল (আইসিসি) এর তত্ত্বাবধানে ইউরোপে আঞ্চলিক পর্ষদ। এটি ইংল্যান্ডের লন্ডনে অবস্থিত এবং লর্ডসে সংগঠনের কার্যনির্বাহী সভা পরিচালনা করে। এর বর্তমান চেয়ারম্যান হলেন রজার নাইট।

ইউরোপীয় মহাদেশ এবং ইসরায়েল (প্রায় সব খেলাধুলার মতো ক্রিকেটেও ইসরায়েলকে একটি ইউরোপীয় দেশ হিসাবে বিবেচনা করা হয়) জুড়ে ক্রিকেট খেলার প্রচার ও বিকাশের জন্য ইসিসি দায়বদ্ধ । ইউরোপ এমন একটি অঞ্চল যেখানে খেলাটি গতানুগতিকভাবে উন্নত হয়নি। ক্রিকেট ফুটবল এবং বাস্কেটবলের মতো আরও অনেক জনপ্রিয় ক্রীড়ার সাথে শক্ত প্রতিযোগিতার মুখোমুখি হয়। সংগঠনটি এর মূল লক্ষ্যগুলি দেখাশোনা করে: অংশগ্রহণ, উচ্চ প্রদর্শনী, প্রতিযোগিতার কাঠামো, বাজার প্রশস্তকরণ এবং ক্রিকেটের শালীনতাকে উন্নীত করা।

জুনিয়র, আভ্যন্তর এবং মহিলা প্রতিযোগিতার পাশাপাশি ইউরোপীয় ক্রিকেট চ্যাম্পিয়নশিপ আয়োজনের জন্য ইসিসি দায়বদ্ধ। প্রতিযোগিতাটি আইসিসি ক্রিকেট বিশ্বকাপের যোগ্যতা বাছাইপর্বের অংশ।

ইসিসি সদস্য দেশগুলিতে উন্নয়নমূলক কর্মসূচি যেমন:কোচিং, আম্পায়ারিং, প্রশিক্ষণ, ক্লিনিক এবং ক্রীড়া ওষুধের পরিচালনা এবং সহায়তা করে। এই কর্মসূচিগুলি আইসিসি বিকাশ কর্মসূচির মূল উদ্দেশ্যগুলির কাঠামোর মধ্যে থাকা ইউরোপীয় উন্নয়ন ব্যবস্থাপক এবং একটি ছোট্ট কর্মচারীর দলের দায়িত্ব। আইসিসির পাঁচটি আঞ্চলিক কর্মসূচির দায়িত্ব প্রতিটি অঞ্চলের পূর্ণ সদস্যের উপর পড়ে, এক্ষেত্রে ইংল্যান্ড এবং ওয়েলস ক্রিকেট বোর্ড (ইসিবি), যারা পরিবর্তিতভাবে মেরিলেবোন ক্রিকেট ক্লাবের (এমসিসি) সাথে জড়িত।

ইসিবি ও এমসিসির এবং ক্রমবর্ধমান বাণিজ্যিক পৃষ্ঠপোষকতার সহায়তায় আইসিসি এই সংগঠনটির অর্থায়ন করে।

সদস্যসমূহ

পূর্ণ সদস্য

ওডিআই এবং টি২০আই মর্যাদাসম্পন্ন সহযোগী সদস্য

টি২০আই মর্যাদাসম্পন্ন সহযোগী সদস্য

মানচিত্র

আরও দেখুন 
 আন্তর্জাতিক ক্রিকেট কাউন্সিলের সদস্যদের তালিকা

তথ্যসূত্র

বহিঃসংযোগ 
 European Cricket Council 
 International Cricket Council

১৯৯৭-এ প্রতিষ্ঠিত ক্রীড়া সংস্থা
ইউরোপের ক্রীড়া পরিচালনা পরিষদ
ইউরোপে ক্রিকেট
১৯৯৭-এ ইউরোপে প্রতিষ্ঠিত
ক্রিকেট প্রশাসন
লন্ডন ভিত্তিক আন্তর্জাতিক সংগঠন
কিরণ জনজানি

কিরণ জনজানি হলেন একজন ভারতীয় চলচ্চিত্র ও টেলিভিশন অভিনেতা। তিনি হিন্দি চলচ্চিত্র ও ধারাবাহিকে অভিনয় করে থাকেন।

কিরণ মুম্বইয়ের নারসি মোনজি ইনস্টিটিউট অফ ম্যানেজমেন্ট অ্যান্ড হায়ার স্টাডিজের স্নাতক। তিনি কলেজিও কসমোপলিটানো দে কলম্বিয়ায় পড়াশোনা করেন এবং ইউনিভার্সাল স্টুডিওর নিউ ইয়র্ক ফিল্ম অ্যাকাডেমিতে অভিনয়ের প্রশিক্ষণ নেন। এরপর কিরণ একাধিক টেলিভিশন বিজ্ঞাপনে অভিনয় করেছেন। মেক আপ ডিজাইনার ঋতু জনজানি তার স্ত্রী।

চলচ্চিত্র তালিকা
 হাসীনা – স্মার্ট, সেক্সি, ডেঞ্জারাস (২০১১) - রাহুল
 বেনি অ্যান্ড বাবলু (২০১০) - রণবীর
 লাইফ এক্সপ্রেস (২০১০) – নিখিল শর্মা
 মাই ফ্রেন্ড গনেশ (২০০৭) – আদিত্য 
 সিতম (২০০৫) - রাজ
 জলওয়া – ফান ইন লভ (২০০৫) – যশ সিংহানিয়া
 শ ঝুট এক সচ্‌ - দি আনইনভাইটেড (২০০৫) – বিক্রম প্রধান
 স্টপ! (২০০৪) - রোহিত
 উপস্‌! (২০০৩)

টেলিভিশন
 হম নে লি হ্যায় শপথ (২০১২) – বিকাশ নন্দ
 সি.আই.ডি (২০১৩) – ইন্সপেক্টর বর্ধন/মন্টি
 সন্তোষী মা (২০১৫) – উজ্জ্বল মিশ্ব

বহিঃসংযোগ
 

ভারতীয় চলচ্চিত্র অভিনেতা
জীবিত ব্যক্তি
সিন্ধি ব্যক্তি
সিন্ধি বংশোদ্ভূত ভারতীয় ব্যক্তি
তুর্ক টাংসা

তুর্ক টাংসা (বৈজ্ঞানিক নাম: Chliaria othona (Hewitson)) এক প্রজাতির ছোট আকারের প্রজাপতি। এদের দু-জোড়া লেজ দেখতে পাওয়া যায়, ১নং শিরা বরাবর লেজটি বড় (৪মিলিমিটার) এবং ২ নং শিরা বরাবর লেজটি ছোট (২মিলিমিটার)। এরা ‘লাইসিনিডি’ গোত্রের এবং ‘থেকলিনি’ উপগোত্রের সদস্য। বন্যপ্রাণ সংরক্ষণ আইন অনুসারে এই প্রজাতি তফ্‌সিল ১ এর তালিকার অন্তর্ভুক্ত।

আকার 
তুর্ক টাংসা এর প্রসারিত অবস্থায় ডানার আকার ২৪-২৭ মিলিমিটার দৈর্ঘ্যের হয়।

উপপ্রজাতি 
ভারতে প্রাপ্ত তুর্ক টাংসা এর উপপ্রজাতি হল-
 Hypolycaena othona othona Hewitson, 1865 – Oriental Orchid Tit

বর্ণনা 
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-

পুরুষ 

পুরুষ নমুনার উভয় ডানার উপরিপৃষ্ঠ হালকা নীল বর্ণের। উপরের ডানার কোস্টা, শীর্ষকোণ এবং টার্মেন চওড়া কালো এবং নিচের ডানার কোস্টা ও শীর্ষকোণ অপেক্ষাকৃত কম চওড়া কালো। কালো শীর্ষকোনটি কোনো কোনো অংশে ঘন নীলে ছাওয়া।

স্ত্রী 

স্ত্রী নমুনার উপরিভাগ বাদামী এবং ডিসকাল অংশে নিচের ভাগ সাদাটে। পিওছনের ডানার টর্নাল অঞ্চল খুব ফ্যাকাসে নীল বা সাদাটে নীল এভং কালো দাগ দ্বারা করাত এর ন্যায় খাঁজ কাঁটা।

পুরুষ এবং স্ত্রী উভয়েরই ডানার নিম্নপৃষ্ঠের নিম্নতল সাদা এবং কালো কিনারা দ্বারা পরিবেষ্টিত বাদামী দাগ-ছোপ বন্ধনীযুক্ত। সেল এর শেষপ্রান্তে উভয় ডানাতেই ইষদ কালচে দাগ পরিবেষ্টিত একটি লম্বাটে দাগ রয়েছে। সামনের ডানায় একটি চওড়া ডিসকাল বন্ধনী চোখে পড়ে যেটি কোস্টার নিচ থেকে উতপন্ন হয়ে ৪নং শিরার কাছে হঠাত ভেঙ্গে গিয়েছে। এই ডিসকাল বন্ধনীটির উপরের অংশ চওড়া এবং ভেঙ্গে যাওয়ার পর নিচের অংশ অনেক সরু। সেল এর মধ্যভাগের উপরে কোস্টাল অংশে একটি ছোট সুস্পষ্ট কালো ছোপ রয়েছে।

পিছনের ডানায়ও একটি ডিসকাল বন্ধনী প্রতীয়মান যেটি ৪ ও ৬ নং ইন্টারস্পেসের  মধ্যে ভেঙ্গে গিয়েছে। ৭ নং ইন্টারস্পেসে গোড়ার দিকে একটি সুস্পষ্ট ছোট কালো ছোপ লক্ষ্য করা যায়। পিছনের ডানায় কালো টর্নাল ছোপটি সুস্পষ্ট এবং কমলা রঙ দ্বারা পরিবেষ্টিত। সাবটার্মিনাল ইষদ কালো রেখাটি কোস্টা থেকে টর্নাস অবধি আঁকাবাকা ভাবে বিস্তৃত। সাবটার্মিনাল ও টার্মিনাল রেখার মধ্যবর্তী অংশ উপরের ডানায় হালকা কমলা ও কালচে রংগে ছাওয়া এবং নিচের ডানায় সাদার উপর অস্পষ্ট কালচে ছোপ যুক্ত।

শুংগ কালো ও সাদা বলয় যুক্ত, মাথা উপরদিকে কালো তলার দিকে সাদা। থোরাক্স  ও উদর উপরিভাগে ফ্যাকাসে নীল অথবা সাদাটে নীল এবং নিম্নভাগে সাদা।

আচরণ 
এদের উড়ান বেশ দূর্বল, বেশীদূর উড়তে পারে না। স্বাভাবিকভাবে এদের খাদ্যশষ্যের চারাগাছে দেখা যায়। খুব ঘন এবং আর্দ্র বনাঞ্চল এদের পছন্দের জায়গা। ফুলে ও মাটির উপর স্যাঁতস্যাতে ছোপে বসতে এদের প্রায়ই দেখা যায়। ফেব্রুয়ারি থেকে নভেম্বর এর মধ্যে হিমালয়ের ১৫০০মিটার উচ্চতা পর্যন্ত এদের দর্শন মেলে। দক্ষিণ ভারতের নীলগিরি অঞ্চলে জুন মাসে এদের প্রাপ্তি নথিভুক্ত রয়েছে। এদের শূককীট অর্কিড এর ফুলের কুড়ি খায়।

তথ্যসূত্র

বহিঃসংযোগ 

ভারতের প্রজাপতি
পশ্চিমবঙ্গে প্রাপ্ত লাইসিনিডি গোত্রের প্রজাপতি
এশিয়ার প্রজাপতি
১৮৬৫-এ বর্ণিত প্রজাপতি
ভৌগোদি নদী

ভৌগোদি নদী ভারতের ব্রহ্মপুত্রের একটি উপনদী। নাগা পাহাড়গুলির উৎপত্তি থেকে এটি জোড়হাট শহরের মধ্য দিয়ে প্রবাহিত হয় এবং এটি অন্য নদীর সাথে মিলিত হয় এবং এর নাম গেলাবিল হয়ে যায়। নদীটির পূর্ব নাম দেওই ছিল।  কয়েক বছর ধরে নদীটি ব্যাপকভাবে দূষিত হয়ে পড়েছে।

তথ্যসূত্র

ব্রহ্মপুত্র নদের শাখানদী
ভারতের নদী
আসামের নদী
৪০তম জাতীয় চলচ্চিত্র পুরস্কার (বাংলাদেশ)

৪০তম জাতীয় চলচ্চিত্র পুরস্কার বাংলাদেশের তথ্য মন্ত্রণালয় কর্তৃক চলচ্চিত্রের বিভিন্ন ক্ষেত্রে বিশেষ অবদান রাখার জন্য প্রদত্ত পুরস্কার। সরকার কর্তৃক নিযুক্ত একটি জাতীয় প্যানেল বিজয়ীদের নির্বাচন করে থাকে। ২০১৭ সালের ২৪ জুলাই বঙ্গবন্ধু আন্তর্জাতিক সম্মেলন কেন্দ্রে প্রধানমন্ত্রী শেখ হাসিনা ২০১৫ সালের জাতীয় চলচ্চিত্র পুরস্কার প্রাপ্তদের হাতে পুরস্কার তুলে দেন।

তথ্য মন্ত্রণালয় থেকে একটি প্রজ্ঞাপন জারির মাধ্যমে ২০১৭ সালের ১৮ মে 'জাতীয় চলচ্চিত্র পুরস্কার ২০১৫' ঘোষণা করা হয়। এই বছর ২৫টি বিভাগে জাতীয় চলচ্চিত্র পুরস্কার প্রদান করা হয়। এই বছর সর্বোচ্চ ৮টি পুরস্কার পায় রিয়াজুল রিজু পরিচালিত ‘বাপজানের বায়স্কোপ’। আজীবন সম্মাননা গ্রহণ করেন সঙ্গীতজ্ঞ ফেরদৌসী রহমান এবং অভিনেত্রী শাবানা। প্রথমবারের মত এই পুরস্কার গ্রহণ করেন তমা মির্জা, ইরেশ যাকের, সানী জুবায়ের ও প্রিয়াংকা গোপ। তমা নদীজন চলচ্চিত্রের জন্য শ্রেষ্ঠ পার্শ্বচরিত্রে অভিনেত্রী বিভাগে, ইরেশ ছুঁয়ে দিলে মন চলচ্চিত্রের জন্য শ্রেষ্ঠ খলচরিত্রে অভিনেতা বিভাগে, সানী অনিল বাগচীর একদিন চলচ্চিত্রের জন্য শ্রেষ্ঠ সঙ্গীত পরিচালক বিভাগে এবং প্রিয়াংকা অনিল বাগচীর একদিন চলচ্চিত্রে "আমার সুখ সে তো" গানের জন্য শ্রেষ্ঠ নারী কণ্ঠশিল্পী বিভাগে এই পুরস্কার লাভ করেন।

বিজয়ীদের তালিকা

মেধা পুরস্কার

কারিগরী পুরস্কার

বিশেষ পুরস্কার 
 আজীবন সন্মাননা - ফেরদৌসী রহমান ও শাবানা
 বিশেষ শাখায় শ্রেষ্ঠ শিশু শিল্পী - প্রমিয়া রহমান (চলচ্চিত্র - প্রার্থনা)

তথ্যসূত্র

বহিঃসংযোগ 

২০১৫-এর চলচ্চিত্র পুরস্কার
জাতীয় চলচ্চিত্র পুরস্কার (বাংলাদেশ)
শ্রেষ্ঠ স্বল্পদৈর্ঘ্য চলচ্চিত্র বিভাগে জাতীয় চলচ্চিত্র পুরস্কার (বাংলাদেশ)

শ্রেষ্ঠ স্বল্পদৈর্ঘ্য চলচ্চিত্রের জন্য জাতীয় চলচ্চিত্র পুরস্কার বাংলাদেশের চলচ্চিত্রের জন্য সর্বাপেক্ষা সম্মানীয় পুরস্কার, যা জাতীয় চলচ্চিত্র পুরস্কারের অংশ হিসাবে শ্রেষ্ঠ স্বল্পদৈর্ঘ্য চলচ্চিত্রসমূহকে ১৯৮২ সাল থেকে দেওয়া হচ্ছে। প্রথমবারের মত ১৯৮২ সালে এই পুরস্কার লাভ করে ম. হামিদ প্রযোজিত ল্যাথারিজম।

বিজয়ী চলচ্চিত্র

১৯৮০-এর দশক

১৯৯০-এর দশক

২০০০-এর দশক
২০০০-এর দশকে শ্রেষ্ঠ স্বল্পদৈর্ঘ্য চলচ্চিত্রের জন্য কোন পুরস্কার দেওয়া হয়নি।

২০১০-এর দশক

২০২০-এর দশক

আরও দেখুন
 বাংলাদেশ জাতীয় চলচ্চিত্র পুরস্কার শ্রেষ্ঠ চলচ্চিত্র

তথ্যসূত্র

বহিঃসংযোগ 

 অফিসিয়াল ওয়েবসাইট

জাতীয় চলচ্চিত্র পুরস্কার (বাংলাদেশ)
সেরা স্বল্পদৈর্ঘ্য চলচ্চিত্র পুরস্কার
প্রতি বৎসর হালনাগাদ করা দরকার এমন নিবন্ধ
১৯৮২-এ বাংলাদেশে প্রতিষ্ঠিত
বাংলাদেশী চলচ্চিত্র পুরস্কার
দক্ষিন বল্লভপুর উচ্চ বিদ্যালয় ও কলেজ

দক্ষিণ বল্লভপুর উচ্চ বিদ্যালয় ও কলেজ ফেনী জেলার ছাগলনাইয়া উপজেলার ০৯ নং শুভপুর ইউনিয়নের দক্ষিণ বল্লভপুর এ ১৯৪৮ সালের ১লা জানুয়ারিতে প্রতিষ্ঠা করেন। এই প্রতিষ্ঠানটি ৭.৮০ একর জমি জুড়ে অবস্থিত। এটি ছাত্র ও ছাত্রীর সমন্বয়ে একটি সহ শিক্ষার প্রতিষ্ঠান।

বর্তমানে এখানে বিদ্যালয় ও কলেজ শাখায় মিলে ১০৪০ জন ছাত্র ছাত্রী অধ্যয়নরত রয়েছে। ১ জন অধ্যক্ষ, ১ জন সহকারী প্রধান শিক্ষক, ২ জন সহকারী অধ্যাপক ও ০৮ জন প্রভাষক, ১২ জন সহকারী শিক্ষক, ৫ জন খন্ডকালিন শিক্ষক কর্মরত রয়েছেন। বর্তমানে ৬ষ্ঠ থেকে ১০ম শ্রেণি পর্যন্ত ৫টি ক্লাসে মোট ১০টি শাখা রয়েছে।

তথ্যসূত্র

১৯৪৮-এ প্রতিষ্ঠিত শিক্ষাপ্রতিষ্ঠান
ফেনী জেলার বিদ্যালয়
ফেনী জেলার মহাবিদ্যালয়
পর্নোগ্রাফির ক্ষেত্রে নারীবাদী দৃষ্টিভঙ্গি

পর্নোগ্রাফির ক্ষেত্রে নারীবাদী দৃষ্টিভঙ্গি নির্ভর করে যে নারীবাদটা কি রকম, যদি যৌন-স্বাধীনতা বিরোধী নারীবাদ হয় (সেক্স নেগেটিভ ফেমিনিজম) তাহলে এরূপ নারীবাদীরা পর্নোগ্রাফির বিরুদ্ধে বিভিন্ন যুক্তি খাড়া করবেন যেমন পর্নোগ্রফিতে পুরো উলঙ্গ নর-নারী দেখানো হয় যা মানুষের লাজুকতাকে কমিয়ে দিতে পারে কিংবা নারীদেরকে একটি ভোগ্যবস্তু হিসেবে দেখানো হয় এটাও যৌন-স্বাধীনতা বিরোধী নারীবাদীদের মূল বক্তব্য হতে পারে এ ক্ষেত্রে। অপরদিকে যৌন-স্বাধীনতাবাদী নারীবাদীরা ঠিক এর উল্টো ধারণা পোষণ করেন, তারা বলেন যে প্রত্যেক মানুষের অধিকার আছে তার নগ্ন দেহ অন্য মানুষকে দেখানোর, এই বিশ্বাস থেকে একজন নারী বা পুরুষ পর্ন অভিনেত্রী বা অভিনেতা হতে পারেন। তাছাড়া মানুষ কীভাবে যৌনমিলন করে বা করবে এবং যৌনতার সকল কলা পর্নোগ্রাফিতে প্রদর্শিত হয় বিধায় যৌন-স্বাধীনতাবাদীরা এর পক্ষে কথা বলেন।

পর্নোগ্রাফি বিরোধী নারীবাদ
কিছু কিছু নারীবাদী মনে করেন পর্নোগ্রাফি হচ্ছে নারীদের শোষণের একটি হাতিয়ার। পর্নোগ্রাফিতে নারীদের যেভাবে উপস্থাপন করা হয় তাতে বোঝানো হয় যে নারীরা শুধুই পুরুষদের ভোগ্যবস্তু, নারীদের মলদ্বারে পুংলিঙ্গ প্রবেশ করিয়ে পুরুষদের মন-মানসিকতায় এমন একটা প্রভাব ফেলা হয় যে নারীদের মলদ্বার যোনির মতই, অথচ তা সম্পূর্ণ ভুল। যদিও চলচ্চিত্রে নগ্নতা দেখানোকে পর্নোগ্রাফির কাতারে আজ পর্যন্ত কেউ ফেলেননি।

অন্যদিকে পর্নোগ্রাফিতে যেহেতু পুরুষদেরকেও পুরোপুরি উলঙ্গ দেখানো হয় সেইজন্যে পর্নোগ্রাফি বিরোধী নারীবাদীরা একটু ঘুরিয়েও বলেন যে, ওখানে শিশ্নধারীরাও তো তাদের দেহ পুরোটা দেখায় এবং বহু নারী পুরুষদের মলদ্বারেও ডিলডো প্রবেশ করান।

তথ্যসূত্র

পর্নোগ্রাফি
জৈবিক লিঙ্গ
মানব যৌনতা
যৌনতা ও সমাজ
নারীবাদ ও পর্নোগ্রাফি
যৌন ইতিবাচক নারীবাদ
বাক স্বাধীনতা
নারীর প্রতি সহিংসতা
নারীবাদ ও যৌনতা
যৌন নীতিশাস্ত্র
কেমোথেরাপি

ক্যান্সার বা কর্কটরোগের রাসায়নিক চিকিৎসা বা কেমোথেরাপি () হলো এক প্রকার চিকিৎসা ব্যবস্থা যে ব্যবস্থায় ক্যান্সার কোষকে ধ্বংস করতে ক্যান্সাররোধী (অ্যান্টি-ক্যান্সার) এবং কর্কটরোগাক্রান্ত কোষের জন্য বিষাক্ত (সাইটোটক্সিক) ওষুধ ব্যবহার করা হয়। ৫০টিরও বেশি ধরনের রাসায়নিক চিকিৎসামূলক ওষুধ রয়েছে। এগুলোর কোনও কোনওটি ট্যাবলেট বা ক্যাপসুল হিসেবে খেতে হয়। কিন্তু বেশিরভাগ ক্ষেত্রেই এই ওষুধগুলোকে তরল বা স্যালাইনের সাথে বা অন্য কোনভাবে সরাসরি রক্তে দিয়ে দেয়া হয়। রক্তের সাথে মিশে এই ওষুধগুলো শরীরের যেখানে যেখানে ক্যান্সার কোষ রয়েছে সেখানে গিয়ে ক্যান্সার কোষগুলোকে ধ্বংস করার চেষ্টা করে।

আরও দেখুন 
 রেডিয়েশন থেরাপি

তথ্যসূত্র 

কেমোথেরাপি
তেজস্ক্রিয়তা
ক্যান্সারবিজ্ঞান
ক্যান্সারের চিকিৎসা
পেশাগত নিরাপত্তা ও সুস্বাস্থ্য
সদরঘাট সেতু

সদরঘাট সেতু () হল আসামের শিলচর শহরের বরাক নদীর উপর নির্মিত একটি সেতু।  এটি শিলচর শহরের একমাত্র সেতু।এই সেতুর দ্বারা শিলচর শক্ষর অসমের রাজধানী গুয়াহাটি ও পূর্ব ভারতের প্রধান শহর কলকাতা সঙ্গে যুক্ত।

তথসূত্র
অনুরূপভাবে বাংলাদেশের রাজধানী ঢাকার প্রধান নদী বন্দরকেও সদরঘাট বলা হয়। তবে সেখানে সকল সেতুর ভিন্ন ভিন্ন নাম রয়েছে। বন্দরটি বুড়িগঙ্গা নদীর তীরে অবস্থিত।

আসামের সেতু
শিলচরের পরিবহন ব্যবস্থা
কবিতা (চলচ্চিত্র)

কবিতা ১৯৭৭ সালে মুক্তি পাওয়া একটি বাংলা চলচ্চিত্র। যেটি পরিচালনা করেছেন ভরত শমশের। চলচ্চিত্রটি ১৯৭৪ সালে মুক্তি পাওয়া তামিল চলচ্চিত্র 'আভাল ওরু থোডার কাথাই'-এর পুনঃনির্মাণ যেটি কে. বলচন্দ পরিচালনা করেছিলেন। চলচ্চিত্রটির মূল কাহিনী কবিতা (মালা সিনহা) নামের এক স্বাধীনচেতা নারীকে নিয়ে। এই চলচ্চিত্রে তামিল চলচ্চিত্র অভিনেতা কমল হাসান ১৯৭৪ সালের আসল চলচ্চিত্রটির মতই একটি চরিত্রে অভিনয় করেন।

অভিনয়ে 
 মালা সিনহা - কবিতা
 কমল হাসান - গোপাল মেনন
 রঞ্জিত মল্লিক -
 অনিল চট্টোপাধ্যায় -
 সমিত ভঞ্জ -
 মহুয়া রায়চৌধুরী
 সন্ধ্যা রায়
 বিকাশ রায়
 সতীন্দ্র ভট্টাচার্য
 বঙ্কিম ঘোষ
 কমু মুখোপাধ্যায়
 শমিতা বিশ্বাস
 সুলতা চৌধুরী
 বিমল দেব
 প্রেমা নারায়ণ
 কবিতা পাণ্ডে

গান

তথ্যসূত্র

বহিঃসংযোগ 

১৯৭৭-এর চলচ্চিত্র
বাংলা ভাষার ভারতীয় চলচ্চিত্র
ভারতে নারী সম্পর্কে চলচ্চিত্র
১৯৭০-এর দশকের বাংলা ভাষার চলচ্চিত্র
তামিল চলচ্চিত্রের বাংলা পুনর্নির্মাণ
শ্রেষ্ঠ শিশু শিল্পী বিভাগে জাতীয় চলচ্চিত্র পুরস্কার (বাংলাদেশ)

শ্রেষ্ঠ শিশু শিল্পীর জন্য জাতীয় চলচ্চিত্র পুরস্কার বাংলাদেশের চলচ্চিত্রের শিশু শিল্পীদের জন্য সর্বাপেক্ষা সম্মানীয় চলচ্চিত্র পুরস্কার; যা জাতীয় চলচ্চিত্র পুরস্কারের অংশ হিসাবে ১৯৭৭ সাল থেকে প্রদান করা হচ্ছে। প্রথমবারের মত এই পুরস্কার অর্জন করেন মাস্টার আদনান মেঘের অনেক রং (১৯৭৬) চলচ্চিত্রের জন্য। সর্বাধিক তিনবার এই পুরস্কার অর্জন করেন প্রার্থনা ফারদিন দিঘী। দুইবার এই পুরস্কার অর্জন করেন আজাদ রহমান শাকিল।

বিজয়ী শিশু শিল্পীর নাম 
চাবি

১৯৭০-এর দশক

১৯৮০-এর দশক

১৯৯০-এর দশক

২০০০-এর দশক

২০১০-এর দশক

পরিসংখ্যান

একাধিকবার বিজয়ী
৩ বার
 প্রার্থনা ফারদিন দিঘী
২ বার
 আজাদ রহমান শাকিল
 নাইমুর রহমান আপন

তথ্যসূত্র

জাতীয় চলচ্চিত্র পুরস্কার (বাংলাদেশ)

প্রতি বৎসর হালনাগাদ করা দরকার এমন নিবন্ধ
শ্রেষ্ঠ চিত্রগ্রাহক বিভাগে জাতীয় চলচ্চিত্র পুরস্কার (বাংলাদেশ)

শ্রেষ্ঠ চিত্রগ্রাহকের জন্য জাতীয় চলচ্চিত্র পুরস্কার বাংলাদেশের চলচ্চিত্রের চিত্রগ্রাহকদের জন্য সর্বাপেক্ষা সম্মানীয় চলচ্চিত্র পুরস্কার; যা জাতীয় চলচ্চিত্র পুরস্কারের অংশ হিসাবে ১৯৭৬ সাল থেকে প্রদান করা হচ্ছে। প্রথমবারের মত এই পুরস্কার অর্জন করেন বেবী ইসলাম চরিত্রহীন (১৯৭৫) চলচ্চিত্রের জন্য। সর্বাধিক ৯ বার এই পুরস্কার অর্জন করেন মাহফুজুর রহমান খান। আনোয়ার হোসেন ৫ বার; অরুণ রায় ও রফিকুল বারী চৌধুরী ৪ বার করে; বেবী ইসলাম ও হাসান আহমেদ ৩ বার করে; শফিকুল ইসলাম স্বপন, রেজা লতিফ, এম এ মোবিন, আবুল খায়ের, সাইফুল ইসলাম বাদল ২ বার করে এই পুরস্কার লাভ করেন।

বিজয়ী চিত্রগ্রাহক

১৯৭০-এর দশক

১৯৮০-এর দশক

১৯৯০-এর দশক

২০০০-এর দশক

২০১০-এর দশক

পরিসংখ্যান

একাধিকবার বিজয়ী

৯ বার
 মাহফুজুর রহমান খান

৫ বার
 আনোয়ার হোসেন

৪ বার
 অরুণ রায়
 রফিকুল বারী চৌধুরী

৩ বার
 বেবী ইসলাম
 হাসান আহমেদ

২ বার
 শফিকুল ইসলাম স্বপন
 রেজা লতিফ
 এম এ মোবিন
 আবুল খায়ের
 সাইফুল ইসলাম বাদল

তথ্যসূত্র

বহিঃসংযোগ

 অফিসিয়াল ওয়েবসাইট

জাতীয় চলচ্চিত্র পুরস্কার (বাংলাদেশ)
শ্রেষ্ঠ চিত্রগ্রাহক বিভাগে চলচ্চিত্র পুরস্কার
প্রতি বৎসর হালনাগাদ করা দরকার এমন নিবন্ধ
শ্রেষ্ঠ চিত্রসম্পাদক বিভাগে জাতীয় চলচ্চিত্র পুরস্কার (বাংলাদেশ)

শ্রেষ্ঠ চিত্রসম্পাদক বিভাগে জাতীয় চলচ্চিত্র পুরস্কার বাংলাদেশের চলচ্চিত্রের চিত্রসম্পাদকদের জন্য সর্বাপেক্ষা সম্মানীয় চলচ্চিত্র পুরস্কার; যা জাতীয় চলচ্চিত্র পুরস্কারের অংশ হিসাবে ১৯৭৭ সাল থেকে প্রদান করা হচ্ছে। প্রথমবারের মত এই পুরস্কার অর্জন করেন বশীর হোসেন মাটির মায়া (১৯৭৬) চলচ্চিত্রের জন্য। সর্বাধিক ৮ বার এই পুরস্কার অর্জন করেন মুজিবুর রহমান দুলু। আমিনুল ইসলাম মিন্টু ৪ বার, জুনায়েদ হালিম ৩ বার এবং বশীর হোসেন, আতিকুর রহমান মল্লিক, জিন্নাত হোসেন, সাইফুল ইসলাম ও তৌহিদ হোসেন চৌধুরী ২ বার করে এই পুরস্কার অর্জন করেন।

বিজয়ী চিত্রসম্পাদক

১৯৭০-এর দশক

১৯৮০-এর দশক

১৯৯০-এর দশক

২০০০-এর দশক

২০১০-এর দশক

পরিসংখ্যান

একাধিকবার বিজয়ী

৮ বার
 মুজিবুর রহমান দুলু

৪ বার
 আমিনুল ইসলাম মিন্টু

৩ বার
 জুনায়েদ হালিম

২ বার
 বশীর হোসেন
 আতিকুর রহমান মল্লিক
 জিন্নাত হোসেন
 সাইফুল ইসলাম
 তৌহিদ হোসেন চৌধুরী

তথ্যসূত্র

বহিঃসংযোগ

 অফিসিয়াল ওয়েবসাইট

জাতীয় চলচ্চিত্র পুরস্কার (বাংলাদেশ)
সেরা চিত্রসম্পাদক বিভাগে চলচ্চিত্র পুরস্কার
প্রতি বৎসর হালনাগাদ করা দরকার এমন নিবন্ধ
ডোনাল্ড পেডারসন

ডোনাল্ড পেডারসন ইউনিভার্সিটি অব ক্যালিফোর্নিয়া, বার্কলে এর তড়িৎ প্রকৌশলের একজন অধ্যাপক।

জীবনী
পেডারসন নর্থ ডাকোটা অ্যাগ্রিকালচারাল কলেজ থেকে তড়িৎ প্রকৌশলে ১৯৪৮ সালে ব্যাচেলর্স ডিগ্রি অর্জন করেন। তিনি স্ট্যানফোর্ড বিশ্ববিদ্যালয় থেকে তড়িত প্রকৌশলে ১৯৪৯ সালে মাস্টার্স এবং ১৯৫১ সালে পিএইচডি ডিগ্রি অর্জন করেন। তিনি ১৯৫৩ থেকে ১৯৫৫ সাল পর্যন্ত বেল ল্যাবসে কর্মরত ছিলেন এবং নেওয়ার্ক কলেজ অব ইঞ্জিনিয়ারিং এ শিক্ষকতা করেন। তিনি ১৯৫৫ সালে ইউনিভার্সিটি অব ক্যালিফোর্নিয়া, বার্কলে এর তড়িৎ প্রকৌশল ও কম্পিউটার বিজ্ঞান বিভাগে সহকারী অধ্যাপক হিসেবে যোগদান করেন। তিনি ১৯৯৮ সালে আইইইই মেডেল অব অনার লাভ করেন।

তথ্যসূত্র

স্ট্যানফোর্ড বিশ্ববিদ্যালয়ের প্রাক্তন শিক্ষার্থী
ক্যালিফোর্নিয়া বিশ্ববিদ্যালয়, বার্কলির শিক্ষক
ইনস্টিটিউট অব ইলেকট্রিক্যাল অ্যান্ড ইলেকট্রনিক্স ইঞ্জিনিয়ার্সের সভ্য
১৯২৫-এ জন্ম
২০০৪-এ মৃত্যু
মার্কিন তড়িৎ প্রকৌশলী
পারকিনসন রোগে মৃত্যু
আইইইই মেডেল অব অনার বিজয়ী
দ্বিতীয় বিশ্বযুদ্ধের মার্কিন সেনা কর্মকর্তা
কলাইকুণ্ডা

কলাইকুন্ডা (ইংরেজি: Kalaikunda), ভারতের পশ্চিমবঙ্গ রাজ্যের পশ্চিম মেদিনীপুর জেলার খড়গপুর মহকুমার খড়গপুর আই সিডি ব্লকের একটি সেন্সাস শহর।

জনসংখ্যা 
২০১১ সালের আদমশুমারি অনুযায়ী কলাইকুন্ডার মোট জনসংখ্যা ৯,৩৪৪ জন, যার মধ্যে ৫,১৯৬ জন (৫৬%) পুরুষ এবং ৪,১৪৮ (৪৪%) মহিলা ছিলেন।৬ বছরের নিচে জনসংখ্যা ১,২০২ জন। কালিয়াকান্দায় মোট সাক্ষরতার সংখ্যা ছিল ৬,৯৭৩ (জনসংখ্যার ৭৪.৬৩% 6 বছরের বেশি)।

যোগাযোগ 
কলাইকুন্ডা দক্ষিণ পূর্ব রেললাইনের খড়গপুর-টাটানগর লাইনের একটি স্টেশন।

এয়ার ফোর্স স্টেশন 
কলাইকুন্ডা এয়ার ফোর্স স্টেশনটি একটি ভারতীয় বিমান বাহিনী বেস।এটি দ্বিতীয় বিশ্বযুদ্ধের সময় ব্রিটিশদের দ্বারা নির্মিত হয়েছিল।

তথ্যসূত্র 

পশ্চিমবঙ্গের শহর
পশ্চিম মেদিনীপুর জেলার শহর ও নগর
পীরগঞ্জ ইউনিয়ন, পীরগঞ্জ (রংপুর)

পীরগঞ্জ বাংলাদেশের রংপুর বিভাগের রংপুর জেলার পীরগঞ্জ উপজেলার অন্তর্গত একটি ইউনিয়ন। ইউনিয়নটির পুরো নাম ৯নং পীরগঞ্জ ইউনিয়ন।

ঐতিহাসিক পটভূমি 
পীরগঞ্জ ইউনিয়নের নাম করণ নিয়ে জানা যায় যে, ‘‘পীর’’ শব্দের অর্থ মুরুববী বা জ্ঞান বিদ্ধ সাধক আর ‘‘গঞ্জ’’ শব্দের অর্থ বাজার। সেই দিক থেকে পীরগঞ্জের অর্থ দাঁড়ায় জ্ঞান বিদ্ধ সাধকদের বাজার। অর্থাৎ পীরগঞ্জ হলো জ্ঞানী-গুনী, পীরগঞ্জ সাধকের বিচরণ ভূমি এর প্রমাণ পাওয়া যায়। উপজেলার সর্বত্র ছড়িয়ে আছে অসংখ্য পীর, অলি,সাধু, সৈন্যাসীর আন্তনা মাজার ও সমাধী ক্ষেত্র। যার ধারা বাহিকতায় আজও এখানে সকল ধর্মমতের মানুষ সাম্পৃতির উঠানে মিলে মিশে বসবাস করছে। এরই পেক্ষাপটে এই ইউনিয়নের নাম হয় পীরগঞ্জ।।

ভৌগোলিক অবস্থান 
রংপুর জেলার পীরগঞ্জ উপজেলা শহর নিয়ে পীরগঞ্জ ইউনিয়ন পরিষদ গঠিত। এই ইউনিয়নের উত্তরে বড়দরগাহ্ ইউনিয়ন, দক্ষিণে রামনাথপুর ইউনিয়ন, উত্তর-পূর্বে শানেরহাট ইউনিয়ন, পূর্ব-পশ্চিমে রায়পুর ইউনিয়ন ও পশ্চিমে কুমেদপুর ইউনিয়ন। অত্র ইউনিয়নের পাশ দিয়ে বড় বিলা ও আখিরা নদী প্রবাহীত হয়েছে। ইউনিয়নের মধ্য বরাবর ঢাকা-রংপুর মহাসড়ক বিদ্যামান।।

যোগাযোগ ব্যবস্থা 
অত্র ইউনিয়নের মধ্য দিয়ে মহাসড়ক থাকায় উক্ত মহাসড়ক এর মাধ্যমে রংপুর জেলা ও পীরগঞ্জ উপজেলা সদরে যাতায়াত করা হয়। অধিকাংশ রাস্তা কাঁচা, কিছু কিছু রাস্তা পাঁকা রয়েছে। যোগাযোগের বাহক বাস, রিক্সা, ভ্যান, অটো ইত্যাদি।।

প্রশাসনিক এলাকা 
পীরগঞ্জ ইউনিয়নের অধীনে মোট ২৬টি গ্রাম আছে।। পীরগঞ্জ ইউনিয়নের গ্রামসমূহ—
 কেশবপুর
 রামপুর
 সরলা
 চাঁন্দেরপাড়া
 কাশিমপুর
 চককরিম
 বারাইপাড়া
 গর্বধানপুর
 আরিজপুর
 কিশোরগাড়ী
 দুবরাজপুর
 হিলী
 বাজিতপুর
 ফতেপুর
 মকিমপুর
 খামার তাহিরপুর
 তুলারামপুর
 গঙ্গারামপুর
 সোনাকান্দর
 মজিলা তাহিরপুর
 আরাজী গঙ্গারামপুর
 ওসমানপুর
 প্রজাপাড়া
 পীরগঞ্জ
 পঁচাকান্দর
 মিলনপুর

জনসংখ্যার উপাত্ত 
পীরগঞ্জ ইউনিয়নের মোট জনসংখ্যা ৩৭৬৪৭ জন। পুরুষ: ১৯২১৫ জন, মহিলা: ১৮৪৩২ জন।।

শিক্ষাপ্রতিষ্ঠানের সংখ্যা 
ইউনিয়নটির বিভিন্ন শিক্ষাপ্রতিষ্ঠানের সংখ্যা নিম্নরূপ— ।
 কলেজের সংখ্যা: ০৩ টি
 সরকারী উচ্চ বিদ্যালয়: ০১ টি
 বে-সরকারী উচ্চ বিদ্যালয়: ০৮ টি
 নিম্ন মাধ্যমিক বিদ্যালয়: ০১ টি
 সরকারী প্রাথমিক বিদ্যালয়: ১২ টি
 বে-সরকারী প্রার্থমিক বিদ্যালয়: ০৪ টি
 ফাজিল মাদ্রাসা: ০১ টি
 বালিকা দাখিল মাদ্রাসা: ০২ টি
 দাখিল মাদ্রাসা: ০৩ টি
 হাফেজি মাদ্রাসা: ০৩ টি
 কিন্ডার গার্টেন স্কুল: ০৫ টি

অন্যান্য প্রতিষ্ঠান 
ইউনিয়নটির অন্যান্য প্রতিষ্ঠানের সংখ্যা নিম্নরূপ— ।
 উপজেলা স্বাস্থ্য কমপ্লেস: ০১ টি
 উপস্বাস্থ্য কেন্দ্র/কমিউনিটি ক্লিনিক: ০৫ টি
 পোষ্ট অফিস: ০২ টি
 ভূমি অফিস: ০১ টি
 মসজিদ: ৬৬ টি
 মন্দির: ১১ টি

বাজার 
ইউনিয়নটিতে ৩টি বাজার আছে।যথা— ।
 লালদিঘী হাট, লালদিঘী, পীরগঞ্জ, রংপুর।
 কলা বাগান (শুকান চৌকী) বাজার, ফতেপুর লালদিঘী, পীরগঞ্জ, রংপুর।
 পীরগঞ্জ বাজার, পীরগঞ্জ, রংপুর।

দর্শনীয় স্থান 
জননেত্রি শেখ হাসিনার শশুর বাড়ী ।

কীভাবে যাওয়া যায়: পীরগঞ্জ উপজেলা থেকে ৩ কিঃ মিঃ দক্ষিণে লালদিঘী বাজার সংলগ্ন ডঃ ওয়াজেদ মিয়া তোরন দিয়ে ১ কিঃ মিঃ পূর্ব দিকে জননেত্রি শেখ হাসিনার শ্বশুর বাড়ী। যোগাযোগ ব্যবস্থা পাঁকা রাস্তা।

অবস্থান: ফতেপুর লালদিঘী,পীরগঞ্জ, রংপুর।

সুইচ গেইট

উল্লেখযোগ্য ব্যক্তিত্ব 
বিশিষ্ট্য পরমাণু বিজ্ঞানী এম এ ওয়াজেদ মিয়া

তথ্যসূত্র 

পীরগঞ্জ (রংপুর) উপজেলার ইউনিয়ন
জীবন নরহ

জীবন নরহের জন্ম হয় গোলাঘাট জেলার মরাঙ্গীয়াল গ্রামের মিচিং পরিবারে। তিনি অসমীয়া ভাষার একজন উল্লেখযোগ্য কবি।

কাব্য সংকলন 
 মোমাইদেউর ফুলনি (২০০৮)
 শুনা মোর ফুল কলি (২০০৪)
 তা-রি-রি (২০০০)
 সোওয়রণীর সোণ (১৯৯৯)
 ঢৌ খেলা লরালির সোণ (১৯৯৭)
 তুমি পকা ধানর দরে (১৯৯৬)
 অ’ মোর ধুনীয়া কপৌফুল (১৯৯৪)
 The Buddha And Other Poems (ইংরেজি অনুবাদ) (২০০৯)
 জীবন নরহের নির্বাচিত অসমীয়া কবিতা (বাংলা অনুবাদ)
 সোঅনশিরি আর জোনবেলি (বাংলা অনুবাদ)

গদ্য 
 ভূমির ফুল (২০০৬)
 ঐকিলি (২০০০)

তথ্যসূত্র

জীবন নরহের নির্বাচিত অসমীয়া কবিতা, রকমারি.কম
 

আসামের ব্যক্তি
শৈলেন মান্না স্টেডিয়াম

হাওড়া পৌরনিগম স্টেডিয়াম হল হাওড়া শহরের একটি ফুটবল স্টেডিয়াম।এই স্টেডিয়ামের দাপ্তরিক নাম হল শৈলেন মান্না স্টেডিয়াম।১ সেপ্টেম্বর শতাব্দীসেরা এই ফুটবলারের ৯০তম জন্মদিন৷ তার আগের দিন বিকেলে হাওড়া কর্পোরেশন স্টেডিয়াম তার নামেই করে দেওয়া হয়েছে।   ৩১ অগস্ট স্টেডিয়ামের নতুন নামকরণ উপলক্ষ্যেই সেখানে খেলা হয়েছিল মোহনবাগান ও হাওড়া মেয়র একাদশের মধ্যে একটি প্রীতি ফুটবল ম্যাচ৷

কলকাতা মেট্রো রেলের ইস্ট-ওয়েস্ট মেট্রো করিডর নির্মাণের জন্য স্টেডিয়ামটি বন্ধ করা হয়েছিল। পড়ে তা শহরবাসীর উদ্দোগে চালু হয় তবে আপাতত ১০-১২ হাজার দর্শকাসন থাকলেও, পরে মেট্রোর কাজ শেষ হয়ে গেলে এখানে প্রায় ২০ হাজার দর্শকাসন হবে৷ স্টেডিয়ামে ফ্লাডলাইট বসানোর কথা চলছে।

স্টেডিয়ামের দু'টি ব্লকের নামকরণ করা হয়েছে  দুই প্রাক্তন নামী ফুটবলার-সুদীপ চট্টোপাধ্যায় ও অমিয় বন্দ্যোপাধ্যায়ের নামে৷

তথ্যসূত্র

পশ্চিমবঙ্গের ক্রীড়াঙ্গন
পশ্চিমবঙ্গের ফুটবল মাঠ
ড্রাগন বল জি: দোক্কান ব্যাটল

ড্রাগন বল জি: দোক্কান ব্যাটল হল ড্রাগন বল ফ্র্যাঞ্চাইজের উপর ভিত্তি করে তৈরি করা একটি বিনামূল্যের মোবাইল গেম। এটি জাপানে অ্যান্ড্রয়েড সংস্করণের জন্য মুক্তি পায় ২০১৫ সালের ৩০শে জানুয়ারি এবং আইওএসের জন্য ২০১৫ সালের ১৯ শে ফেব্রুয়ারি। শেষ পর্যন্ত গেমটির অ্যান্ড্রয়েড এবং আইওএস সংস্করণের জন্য ২০১৫ সালের ১৬ই জুলাই  বিশ্বব্যাপী মুক্তি পায়। গেমটিতে গোকু থেকে শুরু করে পিকোলো এমনকি এম্পারার পিলাফ পর্যন্ত ড্রাগন বল সিরিজের অনেক জনপ্রিয় চরিত্রদের অন্তর্ভুক্ত করা হয়। গেমটিতে তাদের দক্ষতার উপর নির্ভর করে অনেক শক্তিশালী চরিত্র প্রদান করা হয়। খেলাটির জাপানি সংস্করণে (এবং নভেম্বর ২০১৬ এর বৈশ্বিক সংস্করণে) গেমটি আরও উত্তম হয়ে গিয়েছিল যখন "গড লিডস" এর ধারণাটি চালু করা হয়। এই ক্ষমতা চরিত্রদের তাদের চরিত্রের টাইপিং কি বোনাস এবং হেল্থ, অ্যাটাক এবং ডিফেন্স বাড়ানোর সমর্থন প্রদান করে। যেই চরিত্রসমূহ এই ধরনের ক্ষমতা লাভ করে সে চরিত্রগুলো হল সুপার ভাজিটা, গোল্ডেন ফ্রিজা, সুপার সাইয়ান ৪ গোকু এবং মাজিন ভাজিটা।

অভ্যর্থনা 
জাপানে এটি মুক্তি পাওয়ার তিন মাসের মধ্যেই গেমটি ১৫ মিলিয়ন ডাউনলোডে গিয়ে পৌঁছায়।

তথ্যসূত্র

বহিঃসংযোগ 
 অফিসিয়াল ওয়েবসাইট

মোবাইল গেম
ড্রাগন বল গেম
বানদাই নামকো গেম
২০১৫ সালের ভিডিও গেম
অ্যান্ড্রয়েড (অপারেটিং সিস্টেম) গেম
আইওএস গেম
২০১৫-এর ভিডিও গেম